EkBass/fiwiki-20250220-pages-articles huggingface dataset:
Theodor W. Hänsch

Theodor Wolfgang Hänsch (s. 30. lokakuuta 1941) on saksalainen fyysikko, joka sai vuoden 2005 Nobelin fysiikanpalkinnon laserpohjaisen tarkkuusspektroskopian kehittämisestä. Hänsch jakoi palkinnon amerikkalaisten John L. Hallin ja Roy J. Glauberin kanssa.The Nobel Prize in Physics 2005 nobelprize.org Hänsch väitteli tohtoriksi fysiikasta Heidelbergin yliopistossa vuonna 1969, ja muutti seuraavana vuonna Yhdysvaltoihin Stanfordin yliopistoon. Opetettuaan siellä yli 15 vuotta hän palasi vuonna 1986 Saksaan, msissä hänestä tuli myöhemmin kvsanttioptiikan Max Planck -instituutin johtaja ja Ludwig-Maximilians-Universität Münchenin henkilökuntaa. Hänschin ja John L. Hallin kehittämällä tekniikalla voidaan määrittää näkyvän valon taajuuksia jopa 15 desimaalilla. Tekniikalla on käytännön sovelluksia esimerkiksi satelliittinavigoinnissa kuten GPS-järjestelmissä. Hänschin oppilas Carl Wieman sai Nobelin fysiikanpalkinnon vuonna 2001. == Lähteet == Luokka:Nobelin fysiikanpalkinnon saajat Luokka:Saksalaiset fyysikot Luokka:Ranskan tiedeakatemian jäsenet Luokka:Vuonna 1941 syntyneet Luokka:Elävät henkilöt
Rölli

Rölli voi tarkoittaa seuraavia: *röllit, heinäkasvisuku * Rölli, näyttelijä Allu Tuppuraisen luoma satuhahmo. *Rölli, vuosina 1986–2001 tehty televisiosarja *Rölli – hirmuisia kertomuksia, vuonna 1991 valmistunut elokuva *röllipuku tai rölli, ghilliepuvun puhekielinen nimitys.
Yma Sumac

Yma Sumac (13. syyskuuta 1922 - 1\. marraskuuta 2008), jonka nimi kirjoitetaan toisinaan myös Ymma Suma, oli perulais-yhdysvaltalainen laulaja, äänialaltaan sopraano. Hänen koko nimensä oli Zoila Augusta Emperatriz Chavarri del Castillo. 1950-luvulla Sumac oli yksi suosituimmista exotica-musiikkityylin edustajista. Hänet muistetaan muun muassa laajasta yli neljän oktaavin äänialastaan ja runsassävyisestä äänestään. Yma Sumacin anagrammi on Amy Camus, mikä antoi joillekuille aikoinaan aiheen epäillä häntä ranskalaiseksi huijariksi. Itse hän sanoi polveutuvansa inkojen kuuluisasta kuninkaasta Atahualpasta. Sumac kuoli marraskuun ensimmäisenä päivänä 2008 Los Angelesissa, Kaliforniassa, yhdeksän kuukautta paksusuolisyöpädiagnoosin jälkeen. Hänet on haudattu Hollywood Forever -hautausmaalle Los Angelesiin. == Diskografia == * Voice of the Xtabay (1946) * Legend of the Sun Virgin (1952) * Inca Taqui (1953) * Mambo! (1954) * Legend of the Jivaro (1957) * Fuego Del Andes (1959) * Recital/Live in Bucharest (1961) * The Russian Tour (1961) * Miracles (1971) * Yma Rocks! (1998 – kahdella lisäkappaleella varustettu CD- julkaisu Miracles-albumista) == Elokuvat == Yma Sumac näytteli myös kahdessa Hollywood-elokuvassa: Inkojen salaisuus (Secret of the Incas, 1954, ohjaus Jerry Hopper) ja Persian tikari (Omar Khayyam’, 1957, ohjaus William Dieterle). Ensin mainittu toimi innoittajana Indiana Jones -elokuville Charlton Hestonin esittämän sankarin nahkatakkia, fedora-hattua ja parransänkeä myöten. == Aiheesta muualla == * Yma Sumacin viralliset kotisivut * SunVirgin.com Luokka:Hollywood Walk of Fame Luokka:Perulaiset laulajat Luokka:Perulaiset näyttelijät Luokka:Sopraanot Luokka:Yhdysvaltalaiset laulajat Luokka:Yhdysvaltalaiset näyttelijät Luokka:Vuonna 1922 syntyneet Luokka:Vuonna 2008 kuolleet
Mariaanit

Mariaanit ovat saaristo Tyynellämerellä Filippiinienmeren itäreunalla. Ne muodostavat Mikronesian alueen pohjoisimmat saaret. Mariaanit koostuvat Guamista ja Pohjois-Mariaaneista. Molemmat kuuluvat Yhdysvalloille. Mariaaneilla sijaitsee maailman syvin kohta Mariaanien hauta. Mariaanit ovat saaneet nimensä 1600-luvulla eläneen Espanjan kuningattaren ja Kaarle II:n äidin, Maria Anna Itävaltalaisen (espj. Mariana de Austria) mukaan.Flantzer, Susan: Mariana of Austria, Queen of Spain Unofficial Royalty. 18.11.2022. Viitattu 17.2.2024. (englanniksi)Fayanás Escuer, Edmundo: REYES Y REINAS DE ESPAÑA | HISTORIA BORBÓNICA. Mariana de Austria, la Regente Nuevatribuna. 5.1.2016. Viitattu 18.2.2024. (espanjaksi) Vuonna 1899 Saksan keisarikunta osti saaret Espanjalta 25 000 000 Espanjan pesetalla. == Lähteet == Luokka:Guam Luokka:Pohjois-Mariaanit
Hevi

Hevi voi tarkoittaa seuraavia: * metallimusiikki, heavy metal * hedelmä- ja vihannes-, esim. hevi-osasto == Lähteet ==
Karoliinit

Karoliinit () on saaristo Mikronesian alueella läntisellä Tyynellämerellä. Sen itäosat kuuluvat Mikronesian federaatioon ja länsiosat Palauhun. Idässä saaret ovat pääasiassa tuliperäisiä koralliatolleja, kun taas lännessä ne ovat muodostuneet maankuoren osista, jotka ovat työntyneen merenpinnan yläpuolelle. Asukkaat puhuvat lukuisia eri kieliä, muun muassa ponapea, yapia, kosraeta ja palauta. On olemassa myös kieli nimeltä karoliini, mutta nimestään huolimatta sitä ei puhuta Karoliineilla, vaan Pohjois-Mariaaneilla. Vuonna 1527 Karoliinit nimettiin Sequeira-saariksi. Niistä käytettiin myös muun muassa nimeä Uudet-Filippiinit. Amiraali Francisco Lazeano nimesi saaret Karoliineiksi vuonna 1686 kuningas Kaarle II:n kunniaksi. Hävittyään sodan Yhdysvaltoja vastaan vuonna 1898 Espanja myi saaret Saksalle 25 miljoonan pesetan hinnalla. Ensimmäisessä maailmansodassa vuonna 1914 Japani valtasi saaret Saksalta, ja vuonna 1919 Japani sai luvan pitää ne hallussaan Kansainliiton mandaattialueena. Yhdysvallat miehitti alueen toisessa maailmasodassa, minkä jälkeen siitä muodostettiin vuonna 1947 Yhdysvaltojen valvoma YK:n huoltohallintoalue. Mikronesian federaatio on itsenäistynyt 3. marraskuuta 1986 ja Palau 1. lokakuuta 1994. Karoliinien saarilla elää paljon endeemisiä eliölajeja, joita ei tavata missään muualla maailmassa. == Lähteet == == Aiheesta muualla == Luokka:Mikronesian federaation saaret Luokka:Palaun saaret Luokka:Japanin entiset siirtomaat
Teburoro Tito

Teburoro Tito (s. 25. elokuuta 1953 Tabiteuea, Kiribati) on kiribatilainen poliitikko ja nykyinen Kiribatin suurlähettiläs Yhdistyneissä kansakunnissa ja Yhdysvalloissa. Tito toimi Kiribatin kolmantena presidenttinä ja ulkoministerinä vuosina 1994–2003. Tito valittiin presidentiksi ensimmäistä kertaa vuonna 1994. Vuonna 1998 hänet valittiin toiselle kaudelleen 52 % kannatuksella. Helmikuun 2003 vaaleissa Tito sai 50,4 % äänistä. 28. maaliskuuta 2003 hän hävisi äänestyksen luottamuslauseesta ja hänet pantiin viralta. Maassa järjestettiin uudet vaalit. == Lähteet == Luokka:Kiribatin presidentit Luokka:YK:n suurlähettiläät Luokka:Vuonna 1953 syntyneet Luokka:Elävät henkilöt
Kaasa

Kaasat olivat muinaisia merimerkkejä, joita käytettiin Perämeren rannikoilla. Kaasat oli koottu kivistä tai puusta, ja ulkonäöltään ne muistuttivat sytyttämätöntä riu'uista koottua nuotiota tai kokkoa. Jotkut kaasat olivat opasteita merenkäyntiä varten, toiset merkitsivät hyvää verkonlaskupaikkaa. Joskus kaasa oli tai kaasan päällä oli vihollisesta varoittava nuotio. Suomen rannikon kaasat oli merkitty merenkulkuoppaisiin ja oppaissa oli selostettu, kuinka niitä tuli lähestyä ja kuinka ne tuli ohittaa. 1800-luvun loppuun mennessä kaasat kuitenkin olivat menettäneet merkityksensä majakoiden ja tunnusmajakoiden yleistyttyä. == Katso myös == *Vainovalkea == Aiheesta muualla == * Väylien varsilta: Kaasat Luokka:Merimerkit Luokka:Suomen historia
Dave Davies

David Russell Gordon ”Dave” Davies (s. 3. helmikuuta 1947) on brittiläinen rock-muusikko, joka nousi maineeseen veljensä Ray Daviesin johtaman The Kinks -yhtyeen kitaristina. Dave Davies oli yhtyeen perustamisen aikoihin vielä hyvin nuori. Daviesin kokeilut särjetyn kitarasoundin kanssa antoivat merkittävän herätteen heavy metal -musiikin synnylle. Tunnetuin esimerkki tästä on hitti ”You Really Got Me” (1964). Daviesin innovatiiviseksi kuvattu kitaransoitto on antanut vaikutteita usean sukupolven muusikoille. Dave Davies sävelsi joitakin The Kinksin kappaleita, kuten ”Strangers” ja ”You Don’t Know My Name”. Davies on tehnyt myös soololevyjä. Hänen ensimmäinen soolosinglensä ”Death of a Clown” nousi vuonna 1967 Britannian listan kolmanneksi. David Daviesin poika Russell Davies on myös muusikko ja säveltää elektronista musiikkia Abakus nimellä. == Diskografia == * * * * * * * == Lähteet == == Kirjallisuutta == * Davies, Dave: Kink – An Autobiography (1996) Boxtree Limited ISBN 07522 1695 3 (UK) Luokka:Englantilaiset kitaristit Luokka:The Kinksin jäsenet Luokka:Vuonna 1947 syntyneet Luokka:Elävät henkilöt
Magnetosfääri

Magnetosfääri (< kreik.), on lähiavaruuden osa, johon taivaankappaleen magneettikenttä ulottaa vaikutuksensa . Magneettikenttä on sähkövirran tai kestomagneetin synnyttämä magneettisen vuorovaikutuksen alue. Esimerkiksi Maan magnetosfääri muodostaa pisaranmuotoinen vaikutusalueen, joka on ionosfäärin yläpuolella, jossa Maan magneettikenttä vaikuttaa muun muassa hiukkasten liikeratoihin. Magneettikenttä suojaa Maata aurinkotuulelta. Maapallon ulkoytimen sähkövirrat saavat aikaan maapallon magneettikentän, joka on lähes samanmuotoinen kuin kaksinapaisen sauvamagneetin. Maan magnetosfääri ei kuitenkaan ole muodoltaan symmetrinen: Auringon puolella magnetosfääri ulottuu Maan pinnalta ylöspäin 10–15 Maan säteen mittaa eli noin 60 000–90 000 km:n päähän maan pinnasta, kun taas vastakkaisella puolella Auringosta aurinkotuuli venyttää magnetosfäärin miljoonien kilometrien pituiseksi "hännäksi". == Lähteet == == Aiheesta muualla == *Magnetosfääri * Ilmatieteen laitos: Maan magneettikenttä * NASA: Mysteries of the Sun: Magnetosphere Luokka:Maa
Vesisäihky

Vesisäihky eli noidantuli tai merituli tarkoittaa kansanperinteenkin tuntemaa, veden alta tulevaa loistetta. Loiste on yleensä planktonin ja muiden itsevalaisevien eli bioluminoivien eliöiden aikaansaama. Yksi tällaisista on tulirakko. Vesisäihkyä ilmenee varsinkin valtamerissä. Tropiikissa ilmiö on yleisimmillään, mutta sitä on myös kylmissä valtamerten osissa. Toisinaan väitetään näkyvän vesisäihkyjä, joita ei ehkä voida selittää itsevalaisevilla eliöillä. Tällaisia ovat esimerkiksi toisinaan lentokoneista näkyvät säännöllisen muotoiset valokiekot, ”meriympyrät” (vertaa viljaympyrät). Joidenkin oletusten mukaan kyseessä ovat sukellusveneisiin kiinnitettyjen valonheittimien valokiilat tai sateenkaarta jollain tavoin vastaavat heijastukset. Joidenkin mukaan taas kyseessä voisivat sittenkin olla biologiset organismit, jotka ovat järjestäytyneet tavalla, jota ei vielä tunneta. ”Meriympyröitä” on myös selitetty vieraan älyllisen lajin aluksiksi. Vesisäihkyä on tavattu Ahvenanmaalla Föglön matalissa lahdissa. Valoa säteilevä panssarisiimaleviin kuuluva levälaji Alexandrium ostenfeldii on melko uusi tulokas Suomen rannikolla. Rannikkovesien lämpötilan ja ravinnepitoisuuden nousu saattaa voimistaa leväkukintoja. Levälaji tuottaa levämyrkkyjä, mutta siitä ei ole vaaraa ihmisille muuten kuin, että se voi aiheuttaa ihoärsytystä. Termi ”merituli” on todennäköisesti peräisin muinaisskandinaavin sanasta "mǫrueldr". Sen vastineita ovat englannin (erityisesti shetlannin murteen) "mareel", ruotsin "mareld", tanskan "morild", norjan "mareld" ja islannin "maurildi". == Noidantuli entisaikaan saamelaisilla ja suomalaisilla == Saamelaiset näkivät ilmiötä varsinkin Jäämeressä; he tunsivat ilmiön nimillä gallagas ja gallagas-dolla. Nimitykset viitannevat vanhaan mieheen. Luulajansaamelaiset kutsuivat samantapaisella nimityksellä myös toista outoa veteen liittyvää ilmiötä, äkillisesti nousevaa sumua. On ajateltu, että nämä nimitykset voisivat olla sukua itämerensuomalaiselle Kaleva-sanalle. Suomalaiset ovat ilmeisesti tunteneet noidantulet kansanperinteessä; nimensä mukaisesti ne selitettiin noitien aikaansaannoksiksi. Vesisäihkyä ilmenee jonkin verran Itämeressä, mutta Suomen järvissä ilmiö on hyvin harvinainen. == Lähteet == * Martti Haavio: Suomalainen mytologia (1967) === Viitteet === == Aiheesta muualla == * Panssarisiimalevän myrkyt siirtyvät ravintoketjussa - myrkkyjen määrää seurattava (10.6.2014) (syke.fi) * Pimeässä loistavaa myrkyllistä panssarisiimalevää myös Tammisaaren saaristossa (6.8.2013) (syke.fi) Luokka:Saamelaisen mytologian käsitteet Luokka:Suomalainen mytologia Luokka:Biologia
Karoliini

Karoliini (omakielinen nimi: Refalúwasch) on noin 3 000 ihmisen äidinkielenään puhuma austronesialainen kieli. Sitä ei nimestään huolimatta puhuta Karoliineilla vaan Pohjois-Mariaaneilla, jossa se on virallinen kieli yhdessä tšamorron ja englannin kanssa. Kielellä on kaksi murretta: saipanin karoliini ja eteläkaroliini. Karoliinin läheisimpiä sukulaiskieliä ovat muun muassa puluwat, satawal, tobi, sonsorol ja woleai. Kielen katsotaan olevan uhanalainen. Kieltä kirjoitetaan latinalaisin aakkosin. == Fonologia == === Konsonantit === Bilabiaali Labiodentaali Alveolaari Retrofleksi Palataali Velaari Nasaali Norm. m, mː ŋ, ŋː Lab. mʷˠ, mʷˠː Klusiili Norm. p, pː t, tː tʂːʲ kː Lab. bʷˠ, pʷˠː Frikatiivi f, fː s, sː ʂ x Lateraali l, lː Tremulantti r Puolikonsonantti w j Lähde: === Vokaalit === Etinen Keskinen Takainen Suppea i ʉ u Puolisuppea e ɵ o Lähes väljä æ ɐ Avoin ɒ Kaikki vokaalit voivat esiintyä sekä lyhyinä että pitkinä. Lähde: == Lähteet == ==Aiheesta muualla== *Saipan Tribune, muutama näyte kielestä (sivun yläosassa) Luokka:Pohjois- Mariaanien kielet Luokka:Chuukilaiset kielet
Brandeisin yliopisto

Brandeisin yliopisto (, [ˈbrændaɪs]) on Yhdysvaltojen kuuluisin juutalainen yliopisto. Yliopisto perustettiin toisen maailmansodan jälkeen vuonna 1948Brandeis University Shanghairanking.com ja se sijaitsee Walthamissa, Massachusettsissa, noin 15 kilometrin päässä Bostonista. Yliopistoa perustamassa oli monia kuuluisia juutalaisia, muiden muassa Albert Einstein. Yliopistoa ehdotettiin nimettäväksi hänen mukaansa, mutta Einstein ei pitänyt ajatuksesta, joten yliopisto nimettiin Yhdysvaltain korkeimman oikeuden ensimmäisen juutalaisen jäsenen Louis Brandeisin mukaan. Brandeisin nykyisiin tukijoihiin kuuluvia merkkihenkilöitä ovat esimerkiksi laulaja Barbra Streisand ja elokuvaohjaaja Steven Spielberg. Frendit-sarjan kirjoittajat olivat vanhoja Brandeisin opiskelijoita ja perustivat sarjan kokemuksiinsa yliopistossa. Maailman viidensadan huippuyliopiston Shanghai- yliopistovertailussa Brandeisin yliopisto sai vuonna 2014 sijaluvun 301–400.Academic Ranking of World Universities 2014 Shanghairanking.com ==Lähteet== ==Aiheesta muualla== *Brandeisin yliopiston kotisivut Luokka:Massachusettsin yliopistot ja korkeakoulut Luokka:Middlesexin piirikunta (Massachusetts)
Mirhavoitelu

Mirhavoitelu (tai myös mirhalla voitelu, kr. χρίσμα, ven. миропомазание) on ortodoksisen kirkon sakramentti eli mysteerio. Mirhalla voitelu suoritetaan yleensä kasteen jälkeen. Se suoritetaan myös silloin, kun ortodoksiseen kirkkoon liittyvä on kastettu jossain muussa kristillisessä kirkkokunnassa hyväksytyllä tavalla. Silloin siis ei enää kasteta liittyvää uudelleen. Mirhalla voitelu on kasteen mysteerion vahvistaminen ja vastaa läntisen perinteen konfirmaatiota. Voitelussa pappi tekee pienellä sudilla kastettavan otsaan, silmiin, sieraimiin, suulle, korville, rinnalle, käsille ja jaloille pienen ristin mirhalla lausuen joka kerran ristin tehdessään: ” Pyhän Hengen lahjan sinetti. Amen.” Mirhavoitelu täydennetään pikkulapsilla erillisellä seurakuntaan ottamisella; aikuisena liitetyille ei ottamista yleensä toimiteta - ellei kastettu sitä erikseen pyydä. Harvinaista ja oikeastaan poikkeuksellista sellainen on. Mirhavoitelu suoritetaan vain protestanttisista kirkoista, kristillisistä lahkoista tai kristillisyyden ulkopuolelta tuleville, roomalaiskatolisuudesta siirtyville sitä ei suoriteta , koska sakramentti on yhteinen molemmille katolisille kirkoille. Kreikan ortodoksinen kirkko tosin harjoittaa uudelleen kastamista ja mirhavoitelua - jopa muista ortodoksisista kirkoista tuleville, mutta kyseessä on pitkälti paikallinen omavaltaisuus. == Aiheesta muualla == *Mirhalla voitelu / Ortodoksi.net Luokka:Ortodoksiset kirkolliset toimitukset Luokka:Kirkolliset toimitukset sv:Chrisma
Mirha

pienoiskuva|upright|Mirhaa. Mirha (, ), myös mirhami, on öljystä, viinistä ja hyväntuoksuisista yrteistä keitetty paksu neste. Mirhaa käytetään muun muassa ortodoksisessa kirkossa mirhavoitelun sakramentissa. Ortodoksit valmistavat mirhan tietyn kaavan mukaan; se valmistetaan kunkin patriarkaatin tai muun autokefaalisen kirkon pääpaikassa erityisessä valmistamossa. Seremoniaa johtaa itse patriarkka ja valmistajana toimivat hänen alaisensa piispat. Prosessi kestää noin viikon kerrallaan; valmistusastiat ovat perinteisesti hopeaa, ja kerralla valmistetaan koko patriarkaatin tarpeisiin vuodeksi riittävä määrä. Raamatussa on mainintoja pyhällä öljyllä voitelemisesta muun muassa 2.Moos. 29:7, 1.Sam. 10:1 sekä 2.Sam. 2:4. == Lähteet == Luokka:Ortodoksisen kirkon käytännöt Luokka:Kasviöljyt Luokka:Seulonnan keskeiset artikkelit
Ed Hunter

Ed Hunter on heavy metal -yhtye Iron Maidenin kokoelmalevy, joka julkaistiin heinäkuussa 1999. Pelin ohessa on muun muassa kaksikymmentä Iron Maidenin kappaletta vuosilta 1980–1999. Kappaleet ovat yhtyeen ihailijoiden äänestämiä. Albumin mukana tulee Iron Maiden -teemainen samanniminen videopeli. == Kappaleet == === CD I === # # # # # # # # # # # # # # === CD II === # # # # # # == Videopeli == Ed Hunter on Synthetic Dimensions Respectivelyn kehittämä ja EMI:n julkaisema ensimmäisen persoonan ammuntapeli. Peli julkaistiin Microsoft Windowsille heinäkuussa 1999. Peli kuuluu samannimiseen kokoelmalevyyn. Peli pohjautuu Eddie the Headiin, Iron Maidenin viralliseen maskottiin. === Tasot === # London’s East End (Phantom of the Opera) # The Shady Pines Asylum (Wrathchild) # The Pits Of Hell (Hallowed Be Thy Name) # The Graveyard (Fear of the Dark) # The Pharaoh’s Tomb (Powerslave) # Blade Runner (Futureal) # Futureal (The Evil That Men Do) # Finale (The Evil That Men Do) ==Lähteet== == Katso myös == * Ed Hunter FAQ, Patches & Manual == Aiheesta muualla == * * Luokka:Iron Maidenin kokoelma-albumit Luokka:Vuoden 1999 kokoelma-albumit Luokka:Vuoden 1999 videopelit Luokka:Ensimmäisen persoonan ammuntapelit Luokka:Windows-pelit
Bryan Singer

Bryan Singer (s. 17. syyskuuta 1965 New York) on yhdysvaltalainen elokuvaohjaaja ja -tuottaja. Singer adoptoitiin lapsena juutalaiseen perheeseen ja hän varttui New Jerseyssä. Muun muassa näyttelijä Ethan Hawke on Singerin nuoruudenystäviä, samoin kuin Singerin usein käyttämä käsikirjoittaja Christopher McQuarrie. Bryan Singer innostui valokuvauksesta ja kaitafilmauksesta jo 11-vuotiaana ja samastui vahvasti Steven Spielbergiin. Opiskeltuaan kaksi vuotta New Yorkin School of Visual Arts -oppilaitoksessa Singer siirtyi Etelä-Kalifornian yliopiston elokuvakouluun, josta valmistui 1989. Siellä hän tapasi myös tulevan ”hovisäveltäjänsä” John Ottmanin. Vuonna 1994 Singer perusti Bad Hat Harry Productions -tuotantoyhtiön. 2010-luvun lopulla Singeriin kohdistuvat syytökset alaikäisten teinipoikien hyväksikäytöstä voimistuivat. Hänet erotettiin elokuvan Bohemian Rhapsody (2018) ohjaajan tehtävistä, ja elokuvan viimeisteli Dexter Fletcher. == Filmografia == Elokuvat Vuosi Suomenkielinen nimi Alkuperäinen nimi Ohjaajana Vastaavana tuottajana Tuottajana Huom. 1993 Kuka on syyllinen Public Access 1995 Epäillyt The Usual Suspects 1998 Mallioppilas Apt Pupil Burn Burn 2000 X-Men X-Men 2003 X-Men 2 X-Men 2 2006 Superman Returns Superman Returns 2007 Trick ’r Treat Trick ’r Treat Football Wives Football Wives Televisioelokuva 2008 Operaatio Valkyrie Valkyrie 2011 X-Men: First Class X-Men: First Class 2012 Mockingbird Lane Mockingbird Lane Televisioelokuva 2013 Jack the Giant Slayer Jack the Giant Slayer 2014 X-Men: Days of Future Past X-Men: Days of Future Past 2016 X-Men: Apocalypse X-Men: Apocalypse 2018 Bohemian Rhapsody Bohemian Rhapsody Televisiosarjat Vuosi Suomenkielinen nimi Alkuperäinen nimi Ohjaajana Vastaavana tuottajana Tuottajana Huom. 2004–2012 House House M.D. ohjannut 2 jaksoa 2007–2009 Dirty Sexy Money Dirty Sexy Money 2011–2013 H+ H+ 2014 Black Box Black Box 2014– Spooked Spooked 2015– Battle Creek Battle Creek 2017 Legion Legion Vain ensimmäinen tuotantokausi 2017–2019 The Gifted The Gifted ohjannut jakson "Pako" == Lähteet == == Aiheesta muualla == * * Luokka:Yhdysvaltalaiset elokuvaohjaajat Luokka:Vuonna 1965 syntyneet Luokka:Elävät henkilöt
Magneettihoito

Magneettihoito on näennäistieteellinen hoitomuoto ja kivunlievityskeino. Magneettihoito tapahtuu magneetein, jotka yleensä kiinnitetään ihmisen ihon lähelle, esimerkiksi rannerenkaisiin. Magneettien terveysvaikutuksista ei ole tieteellistä näyttöä: väitetyt terveysvaikutukset ovat sekä fyysisesti että biologisesti mahdottomia, pois lukien mahdollinen plasebo-vaikutus. == Lähteet == Luokka:Uskomuslääkintä Luokka:Magnetismi
Hoitava kivi

Hoitavat kivet ja kidehoidot ovat uskomuslääkintään kuuluva hoitomuoto, jossa kivillä katsotaan olevan parantavia vaikutuksia. Hoitavat kivet ovat yleensä hiottuja kiviä tai luonnonkiteitä, joita pidetään lähellä kehoa hoitovaikutuksen aikaansaamiseksi. Kiviä voidaan myös pitää juotavaksi tarkoitetussa vedessä, mutta tällöin on syytä tarkistaa, onko kivien hionnassa käytetty kemikaaleja. Kivien väitetään esimerkiksi värähtelevän jollakin tietyllä taajuudella, ja kiven kiderakenteella uskotaan myös olevan vaikutusta. Eri värisillä ja muotoisilla kivillä väitetään olevan erilainen värähtelytaajuus ja siten erilainen vaikutus. Kiviä voidaan myös ”ladata” ja ”maadoittaa”, esimerkiksi auringonvalon ja veden avulla. Käytännössä hoitavat kivet eivät eroa luonnosta löytyvistä kivistä millään oleellisella tavalla, vaan ne koostuvat samoista aineista kuin muutkin kivet. == Kirjallisuutta == * == Aiheesta muualla == * http://www.varjojenkirja.com/kivet.html *Skeptic's Dictionary on Crystal Power Luokka:Uskomuslääkintä
Sojuz 1

Sojuz 1 oli neuvostoliittolaisen Sojuz-avaruusaluksen ensilento 23.–24. huhtikuuta 1967. Sen miehistönä oli yksi kosmonautti, Vladimir Komarov. Sojuz 1 kiersi maapalloa 201–224 km:n korkeudella. Sen lentonopeus oli n. 30 000 km/h eli 8 km/s ja kiertoaika maapallon ympäri kesti 88,6 minuuttia. Vladimir Komarov oli ensimmäinen neuvostoliittolainen kosmonautti, joka osallistui toisen kerran avaruuslennolle.Pichler, Herbert J., 1969: s.223. Hän sai surmansa laskeutuessaan maanpinnalle. Hän oli ensimmäinen lennon aikana surmansa saanut avaruuslentäjä. Syynä Komarovin kuolemaan oli sotkeutunut laskuvarjo, joka ei avautunut kunnolla eikä siten kyennyt hidastamaan riittävästi aluksen vauhtia. Taustalla oli ollut insinöörien valtava kiire saada aluksen ensilento tehtyä Neuvostoliiton 50-vuotisjuhliin mennessä. Aluksessa oli laskuvarjovian lisäksi paljon muitakin ongelmia. Aluksen suojakilpeä vahvistettiin ja siten päävarjo piti tehdä isommaksi. Sen säilytystilaa ei kuitenkaan suurennettu ja päävarjo piti puunuijien avulla sulloa sinne. Siksi se ei avautunut laskeutumisvaiheessa laukaisuvarjon vetämänä. Komarov avasi tällöin manuaalisesti varavarjon, jonka narut sekoittuivat kohtalokkain seurauksin laukaisuvarjoon.Pichler, Herbert J., 1969: s.223-225. ==Katso myös== * Vostok-ohjelma ==Lähteet== *Pichler, Herbert J., :"Ihmisen suuri seikkailu". K.J. Gummerus Oy, Jyväskylä. 2.painos. Suom. Vainikkala, Erkki. Painettu: Jyväskylä 1969. Alkuteos saksaksi: Die Mondandung - Der Menschheit grösstes Abenteuer. ==Aiheesta muualla== *Sven Grahnin analyysi Sojuz 1 -lennosta Luokka:Miehitetyt avaruuslennot Luokka:Sojuz- ohjelma Luokka:Vuoden 1967 avaruustoiminta
Sojuz 3

Sojuz 3 oli Neuvostoliiton Sojuz-ohjelman miehitetty lento. Kosmonautti Georgi Beregovoi suoritti avaruuslennon 26.–30. lokakuuta 1968. Beregovoi lensi Iljušin Il-2 -rynnäkkölentokonetta toisessa maailmansodassa, joka näkyy lennon logossa. Sojuz 3:lla tehtiin kaksi onnistunutta ohilentoa tai muodostelmalentoa miehittämättömän Sojuz 2:n kanssa, joka oli lähetetty avaruuteen jo aiemmin. Molemmat alukset laskeutuivat maahan pehmeästi jarruraketteja käyttäen. ==Lähteet== Luokka:Miehitetyt avaruuslennot Luokka:Sojuz-ohjelma Luokka:Vuoden 1968 avaruustoiminta
Sojuz 2

Sojuz 2 oli Neuvostoliiton Sojuz-avaruusohjelman lento, jossa tehtiin yhdessä miehitetyn Sojuz 3 -avaruusaluksen kanssa kaksi ohituskoetta. Sojuz 2 oli miehittämätön. Lento suoritettiin 25.-28. lokakuuta 1968. Tämä oli kolmas kerta, kun Neuvostoliitto kokeili yhtäaikaisia avaruuslentoja. Ensimmäiset yhteislennot oli tehty Vostok-lentojen aikana: avaruudessa oli samaan aikaan Vostok 3 ja Vostok 4 sekä myöhemmin Vostok 5 ja Vostok 6. Sojuz 2:n ja Sojuz 3:n yhteislento oli muodostelmalentokoe ja valmisteleva testi miehitettyjen avaruusasemien telakoitumiseen. ==Lähteet== Luokka:Sojuz-ohjelma Luokka:Miehittämättömät avaruuslennot Luokka:Vuoden 1968 avaruustoiminta
Tupou VI

Tupou VI (s. 12. heinäkuuta 1959) on Tongan nykyinen kuningas ja maan entinen pääministeri 3. tammikuuta 2000 – 11. helmikuuta 2006. Hän oli myös ulkoministerinä lokakuusta 1998 elokuuhun 2004 ja puolustusministerinä lokakuusta 1998 syyskuuhun 2004. Hänen isänsä oli Taufa’ahau Tupou IV. Tupou VI:n ristimänimi on ʻAhoʻeitu ʻUnuakiʻotonga Tukuʻaho Tupou, mutta prinssinä hänet tunnettiin nimillä Lavaka Ata ʻUlukālala. Tupou VI kruunattiin kesällä 2015 ja hän sai arvonimen Tu'i Kanokupolu. Tupou VI on opiskellut muun muassa Yhdysvalloissa ja Australiassa. Hänestä tuli Tongan kuningas veljensä George Tupou V:n kuoleman jälkeen. == Galleria == Tiedosto:Royal Monogram of King Tupou VI of Tonga.svg|Tupoun kuninkaana käyttävä monogrammi Tiedosto:Welcome for HM King Tupou VI of the Kingdom of Tonga and HM Queen Nanasipau'u 06.jpg|Tupou VI tapaa Uuden-Seelannin kenraalikuvernööri Patsy Reddyn kanssa vuonna 2019. Tiedosto:Kingtupou.jpg|Tupou VI:n kruunajaiset vuonna 2015 ==Lähteet== Luokka:Tongan hallitsijat Luokka:Tongan pääministerit Luokka:Vuonna 1959 syntyneet Luokka:Elävät henkilöt
Novellisto

Novellisto oli kustantamo Arvi A. Kariston julkaisema kausijulkaisu vuosina 1930–1936. Painopaikka oli Hämeenlinna. Päätoimittajana oli Erkki Wallenius. Väinö Hämeen-Anttila oli lehden toimituksessa 1930 ja 1931–1932. Kariston Piloja ja pilakuvia -lehteä Hämeen-Anttila toimitti kuuluisalla nimimerkillä Mikko Vilkastus. Hämeen-Anttilan osaavan kekseliäisyyden ansiosta Kariston lehdet ja kirjat menestyivät hyvin sen aikaisilla kustannusmarkkinoilla. Novellisto sisälsi nimensä mukaisesti novelleja. Ne käsittelivät yleensä jännittäviä, joskus jopa fantastisia elementtejä sisältäviä aiheita. Esimerkiksi numeroon 7 (kts. kuva) kirjoittivat: C. S. Montanye, Will Scott, Louis Kaye, Albert-Jean, Ethel Lina White, Ethel Mannin, Thomas Moly ja Owen Oliver. Suurin osa näistä kirjailijoista tunnetaan pulp-kirjailijoina tai romanttisten jännityskertomuksien luojina. Kirjailija Tatu Vaaskivi julkaisi salanimellä Toivo Vaalamo Novellistossa (n:o 11/1931) kertomuksen "Saiksen huntu". Vaaskivi käytti joskus samaa salanimeä myös muissa lehtinovelleissaan. Muita suomalaiskirjailijoita Novellistossa olivat Helvi Vänni, Helvi Eriksson, Kaarlo Hänninen, M. Pajari, Marketta Kara ja Anton Pinnari. Sax Rohmerin "Oravain ystävä" julkaistiin numerossa 1/1934 ja "Atlantiksen valo" (Light of Atlantis) numerossa 2/1935. Luokka:Suomalaiset lukemistolehdet Luokka:Ilmestymästä lakanneet suomalaiset aikakauslehdet
Aromaterapia

Aromaterapia on eteeristen kasviöljyjen ja -uutteiden käyttöä sairauksien hoitoon sekä terveyden tukemiseen ja hyvinvoinnin ylläpitämiseen.Mitä aromaterapia on? , Suomen Aromaterapeutit Aromiterapia on luontaislääkintää, ja sitä käytetään etupäässä kokonaisvaltaisena hoitomuotona, ei vain yksittäisten vaivojen hoitoon. Aromaterapiaa käytetään myös joidenkin muiden hoitomuotojen tukihoitona. ==Käyttö== Aromaattisia öljyjä saadaan kukista, lehdistä, hedelmistä, kuorista, pihkasta ja juurista. Erilaisia tuoksuja ja tuoksuyhdistelmiä käytetään aromaterapiassa eri tarkoituksiin. Eteerisillä öljyillä aktivoidaan aromaterapiassa ihmisen kehon ja tunne-elämän tasapainoa ja harmoniaa.Kivimäki & Hirvonen 1992, s. 10–12. Hoitavassa aromaterapiassa öljyjä käytetään ulkoisesti: hierontaan, kylpyihin, höyryhengitykseen ja hauteisiin. Öljyjä voidaan myös haihduttaa tuoksulampulla tai -lähteellä. Yksilöllinen öljyvalinta tehdään asiakkaan kanssa yhteistyössä, ja öljyn tuoksun täytyy miellyttää asiakasta. Lääkinnällisessä aromaterapiassa potilaat nauttivat öljykapseleita sisäisesti. Aromaterapiahieronnassa eteeriset öljyt laimennetaan ensin johonkin perusöljyyn, kuten oliiviöljyyn tai jojobaan. Laimennussuhde on 2–3 %.Kivimäki & Hirvonen 1992, s. 166, 197. Hieronnassa käytettävien, ihon läpi imeytyvien öljyjen uskotaan esimerkiksi vaimentavan kipuhermopäätteiden toimintaa, rauhoittavan liikehermoja ja vähentävän hermoston ylitoimintaa. Niillä uskotaan olevan myös monenlaisia muita hyödyllisiä vaikutuksia esimerkiksi ihmisen verenkiertoon, aineenvaihduntaan ja suojamekanismeihin. Aromaterapeuttisia tuoksuja käytetään esimerkiksi rauhoittamiseen, rentouttamiseen, masennuksen poistamiseen ja ahdistuksen lieventämiseen, mutta myös virkistämiseen, aktivoimiseen ja erotisoimiseen. ==Tutkimusnäyttö== Aromaterapian miellyttävät tuoksut voivat olla rentouttavia. Tutkimukseen perustuvaa näyttöä vaikutuksista on kuitenkin hyvin vähän, eikä hyvätasoisia tutkimuksia aromaterapian parantavista ominaisuuksista juuri ole. Vaikka aromaterapialla voi olla positiivisia vaikutuksia mielialaan, sen fysiologista terveyttä edistävistä vaikutuksista ei ole juuri saatu näyttöä. Esimerkiksi vuonna 2008 Ohion osavaltionyliopistossa julkaistussa tutkimuksessa, jossa vertailtiin piristävänä käytetyn sitruunaöljyn ja rauhoittavana pidetyn laventeliöljyn sekä veden vaikutuksia koehenkilöihin, havaittiin etteivät sitruuna ja laventeli edistä haavojen paranemista, lievitä kipua tai tehosta immuunijärjestelmää sen paremmin kuin vesikään. Sitruuna vaikutti mielialaa kohottavasti, mutta laventelilla ei esiintynyt siihen liitettyä rauhoittavaa vaikutusta. == Lähteet == * ===Viitteet=== == Aiheesta muualla == * Suomen Aromaterapeutit ry. * The Aromatherapy Global Online Research Archives. * What Does the Research Say About Essential Oils? Luokka:Luontaislääkintä
Patriots of Micronesia

Patriots of Micronesia tai Across All Micronesia on Mikronesian liittovaltion kansallislaulu. Sitä on käytetty kansallislauluna vuodesta 1991 lähtien. Laulun musiikki on otettu saksalaisesta laulusta Ich hab' mich ergeben. Patriots of Micronesian alkuperäissanoitukset ovat englanninkieliset. Laulun sanoittaja ei ole tiedossa. == Sanat == : This here we are pledging, : with heart and with hands, : Full measure of devotion : to thee, our native land, : Full measure of devotion : to thee, our native land. : Now all join the chorus, : let union abide. : Across all Micronesia : join hands on every side, : Across all Micronesia : join hands on every side. : We all work together, : with hearts, voice and hand, : Till we have made these islands : another promised land, : Till we have made these islands : another promised land. == Lähteet == Luokka:Kansallislaulut Luokka:Mikronesian federaatio Luokka:Oseanian kansallislaulut
Faimalaga Luka

Faimalaga Luka (1940 − 19. elokuuta 2005) oli tuvalulainen poliitikko. Hän toimi Tuvalun terveysministerinä vuosina 1994–1996. Hänet valittiin Tuvalun pääministeriksi helmikuussa 2001. Syyskuussa 2003 Luka nimitettiin kenraalikuvernööriksi. Hän jäi eläkkeelle täytettyään 65 vuotta huhtikuussa 2005. Radio Tuvalu kertoi Lukan kuolleen 19. elokuuta 2005 fidžiläisessä sairaalassa. Luokka:Tuvalun pääministerit Luokka:Tuvalun kenraalikuvernöörit Luokka:Vuonna 1940 syntyneet Luokka:Vuonna 2005 kuolleet
Aaro Jalkanen

Aaro Johannes Jalkanen (8. lokakuuta 1875 Rautalampi – 14. huhtikuuta 1960 Helsinki)Pohjoissavolaisen kaunokirjallisuuden bibliografia : Aaro Jalkanen oli kuopiolainen varatuomari ja kulttuurivaikuttaja. Hän toimi muun muassa pääkonsulina Pietarissa sekä diplomaattina Yhdysvalloissa. Musiikin historiaan hän on jäänyt ”Kallavesj'”-laulun sanoittajana. Jalkasen vanhemmat olivat tilanomistaja Petter Juho Jalkanen ja Fredrika Varis. Hän pääsi ylioppilaaksi Kuopion yksityislyseosta 1896 ja hän suoritti oikeustutkinnon Helsingin yliopistossa 1908. Jalkanen sai varatuomarin arvon 1911. Tämän jälkeen hän toimi asianajajana Kuopiossa. Kuopiossa juristi Jalkanen säilytti 1900-luvun alussa toimistossaan osaa maahantuodusta aktivistien aselastista. Venäläiset santarmit saivat kuitenkin kuulla asiasta ja hän joutui pakenemaan 1914 Yhdysvaltoihin. Siellä hän opiskeli kielitaitoisena sekä Harvardin yliopistossa että Minnesotassa ja hankki myös pappisvihkimyksen. Jalkasesta tuli lähetystöneuvos 1930 ja hän toimi Suomen pääkonsulina Montrealissa Kanadassa 1932–1939. Vuonna 1916 Yhdysvalloissa asuessaan Jalkanen kuuli suomalaisten siirtolaisten juhlissa virolaisen kuorolaulun "Vieraalla maalla" (Yksinäin täytyy pois mun rientämäin), joka oli hänelle ennestään tuntematon. Kyseessä oli Johannes Kappelin sävellys Ado Grenzsteinin runoon ”Võõrsil” (Üksinda pean võõrsil rändama), joka oli suomennettu vuonna 1884 Jyväskylässä vietettyjen Suomen ensimmäisten laulujuhlien ohjelmaan. Jalkanen oli harrastanut ennenkin laulujen sanoittamista muiden säveliin ja päätti aloittaa sanoitustyön. Koti-ikävä kanavoitui lauluun ”Kallavesj”, ja etenkin sen kaihoisaan kertosäkeeseen ”Tokko suanen koskaa ennee kierteep Puijonsarven nennee”. Laulusta tuli heti suosittu sekä Amerikassa että Suomessa. Aaro Jalkaselle on pystytetty arkkitehti Kaj Michael vuonna 1980 suunnittelema muistokivi Kuopion Puijonsarventien näköalapaikalle.pohjois-savonmuisti.fi, Aaro Jalkanen ==Tuotanto== *Kallawes'. Kuopio 1926. *Kallavesj. Johannes Kappelin säveltämä virolainen kuorolaulu. Sanoitus. *Kaksi laulua. Kallavesj. Kirjoittanut Aaro Jalkanen. Pohjois-Savon Kirjapaino, Kuopio. *Savon mua. Kallaves' . Suomen Leipuriliitto. Helsinki 1937. *Kallavesj ja Savolaisen laulu. Kirjapaino Oy Savo. Kuopio 3. joulukuuta 1944. Myös tietokirjallisuutta, julkaisemattomia runoja, pakinoita. ==Lähteet== *Kuopion kaupunkilehti 16.04.2010, Kallavesj`-laulu syntyi maanpaossa *Monitori -lehti 1/2005 * *Puijo-sivusto : Aaro Jalkanen ===Viitteet=== == Aiheesta muualla == *Savolaisten korkea veisu, Kallavesj-laulu ja Aaro J. Jalkasen elämä. - Pentti Tuovisen luento Aaro Jalkasen elämänvaiheista Luokka:Suomalaiset sanoittajat Luokka:Suomalaiset asianajajat Luokka:Suomalaiset diplomaatit Luokka:Vuonna 1875 syntyneet Luokka:Vuonna 1960 kuolleet
Berklee College of Music

Berklee College of Music on Bostonissa, Massachusettsissa sijaitseva vuonna 1945 perustettu yksityinen musiikkiopisto. Koulussa on noin 4 100 oppilasta ja 520 henkilökuntaan kuuluvaa. Koulun lukukausimaksu on noin 20 000 dollaria vuodessa. Koulun tutkinnot kestävät neljä vuotta. Neljäsosa oppilaista on ulkomaalaisia ja samoin neljäsosa naisia. Berkleen perusti Lawrence Berk nimellä Schillinger House of Music. Vuonna 1954 Berk muutti nimen Berklee School of Musiciksi poikansa Lee Berkin mukaan. Koulu sai college-oikeudet vuonna 1973 ja muutti samalla nimensä Berklee College of Musiciksi. Koulun perustamisen aikaan käytännössä kaikki muut musiikkiopistot tarjosivat ainoastaan klassisen musiikin koulutusta. Berklee päätti alusta asti keskittyä pop- ja rockmusiikin sekä jazzin opetukseen. ==Kuuluisia oppilaita== * Chick Corea, jazzpianisti * Gavin DeGraw, muusikko * Al DiMeola, kitaristi * Raoul Björkenheim, jazzkitaristi * Jan Hammer, jazzpianisti * Quincy Jones, levytuottaja ja muusikko * Eero Koivistoinen, saksofonisti * Aimee Mann, laulaja-lauluntekijä * John Mayer, laujala-lauluntekijä ja kitaristi * Pat Metheny, kitaransoiton professori *John Myung, Dream Theaterin basisti *John Petrucci, Dream Theaterin kitaristi * Mike Portnoy, Dream Theaterin rumpali * Heikki Sarmanto, säveltäjä, pianisti * Howard Shore, säveltäjä * Jukka Syrenius, kitaristi, laulaja ja säveltäjä * Steve Vai, kitaristi * Joe Zawinul, jazzpianisti ==Lähteet== == Aiheesta muualla == Luokka:Musiikkialan oppilaitokset Luokka:Bostonin yliopistot ja korkeakoulut Luokka:Bostonin rakennukset ja rakennelmat
Kauraka Kauraka

Kauraka Kauraka (1951–1997) oli cookinsaarelainen kirjailija. Hän syntyi Rarotongalla, Cookinsaarten pääsaarella. Kauraka opiskeli muun muassa Fidžillä ja Havaijilla. Hän julkaisi kuusi runokokoelmaa englannin ja rarotongan kielillä. Kaurakan kuoltua vuonna 1997 hänet haudattiin Manihikin atollille. == Lähteet == Luokka:Kirjailijat Luokka:Cookinsaarelaiset henkilöt Luokka:Vuonna 1951 syntyneet Luokka:Vuonna 1997 kuolleet
Aimeliik

Aimeliik on yksi Palaun kuudestatoista osavaltiosta. Se on yksi kymmenestä Babeldaobin saarella sijaitsevasta osavaltiosta. Sen pinta-ala on 52 neliökilometriä ja siellä on 327 asukasta (vuonna 2015). == Lähteet == Luokka:Palaun osavaltiot
Sonsorol

Sonsorol on yksi Palaun saarivaltion 16 osavaltiosta. Siihen kuuluvat Sonsorolin saaren lisäksi Fannan, Pulo Annan ja Meririn saaret. Osavaltion pinta-ala on 3 neliökilometriä ja siellä on 34 asukasta (vuonna 2015). Sen asukasluku on vaihdellut: vuonna 2005 siellä oli 100 asukasta. Asukkaat puhuvat paikallista austronesialaista sonsorolin kieltä, mutta myös palaun kieltä ja englantia käytetään. == Lähteet == == Aiheesta muualla == * Osavaltion virallinen sivu Luokka:Palaun osavaltiot
Sonsorolin kieli

Sonsorol on mikronesialaisiin kieliin kuuluva kieli, jota puhutaan Palaussa ja Pohjois-Mariaaneilla, Tyynellä valtamerellä. Sonsorol on virallinen kieli Sonsorolin osavaltiossa Palaussa. Kieltä puhuu äidinkielenään noin 600 ihmistä. Kielen katsotaan olevan uhanalainen ja sillä lasketaan olevan kaksi murretta. Kieltä kirjoitetaan latinalaisin aakkosin. == Lähteet == == Aiheesta muualla == *Johdatus sonsorolin kieleen Luokka:Palaun kielet Luokka:Chuukilaiset kielet
Cookinsaarten lippu

Cookinsaarten lippu otettiin virallisesti käyttöön 4. elokuuta 1979. Lippu on hyvin samankaltainen kuin muutkin Tyynenmeren entisten brittiläisten siirtomaiden liput. Se koostuu Britannian laivaston Blue Ensign -lipusta, jonka ulkoreunassa on 15 valkoisen, viisisakaraisen tähden muodostama kehä. Tähdet kuvastavat saariston viittätoista saarta, Blue Ensign ja sen tangonpuoleisessa yläkulmassa oleva Union Jack puolestaan siteitä Isoon- Britanniaan. Sininen taustaväri edustaa valtamerta. ==Lähteet== Luokka:Cookinsaaret Luokka:Valtioiden liput
Koirankuonolainen

Koirankuonolaiset () ovat taruolentoja vanhoissa eurooppalaisissa tarinoissa. Koirankuonolaisella on ihmisen vartalo ja koiran pää, tai ainakin koiran kuono, ja usein ne ovat karvaisia. Koirankuonolaisiksi kuvattiin joissain keskiaikaisissa tarinoissa aasialaiset, joita vastaan taisteltiin. Myös suomalaisessa kansanperinteessä kerrotaan kohtaamisista koirankuonolaisten kanssa. Nämä tapahtuvat yleensä syrjäseuduilla tai aivan korvessa. Koirankuonolaisia uskottiin olevan varsinkin sankoissa metsissä ja Lapissa. Olennot puhuvat vierasta kieltä ja ovat vihamielisiä. Erään tarinan mukaan koirankuonolaiset kiduttivat kiinni saamansa tytön kuoliaaksi. Ainoan silminnäkijän, toisen tytön kertomus uskottiin käräjillä, ja hän säästyi murhasyytteeltä. Koirankuonolaiset on vanha uskomus koiranpäisten ihmisten olemassaolosta. Uskomus tavataan jo kreikkalaisilla ja roomalaisilla. Viittaamalla vanhempiin kirjoittajiin Solinus (3. vuosisadalla) mainitsee sellaisten kansojen eläneen Intian vuoristoissa. Aithikos Istrialainen kertoo heidän asuvan kauimpana pohjoisessa meressä olevilla saarilla, ja yhtäpitävästi hänen kanssaan Adam Bremeniläinen kirjassaan pohjoisista maista ja kansoista sanoo niitä olevan mainitsemassaan Naistenmaassa (so. Suomessa), jossa miehet ovat väitteen mukaan koirankuonolaisia, jotka puhuvat kieltä, joka on puoleksi puhetta ja puoleksi koiranhaukuntaa. Hänkin kertoo niitä nähtävän vankeina Venäjällä.Koirankuonolaiset, Tietosanakirja osa 4, palsta 1157, Tietosanakirja Osakeyhtiö 1911 Kertomuksia tunnetun maailman äärellä asuvasta koirankuonolaisten kansasta tavataan sittemmin useilla Euroopan kansoilla, mukaan lukien suomalaiset ja virolaiset. Muun muassa Kalevipoeg joutuu Lapin puolella käydessään koirankuonolaisten maahan. Myöhemmin on kansan kertomuksissa suuresta Pohjan sodasta, ja jo Jaakko Pontuksen sodasta koirankuonolaisten nimi siirtynyt Venäjän armeijassa palveleville kalmukeille ja muille aasialaisille kansoille. Uskomuksen on selitetty syntyneen siitä, että useilla luonnonkansoilla on ollut tapana pitää pukunaan hartioilla ja päässä petojen nahkoja kynsineen turpineen. == Katso myös == * Häntäihmiset == Lähteet == ==Aiheesta muualla== * K. Grotenfelt, Aithikos Istrialaisen matkakertomus Suomesta ja Pohjoismaista, Valvoja 1895, no 3, s. 166–177 (33–47) Luokka:Taruolennot Luokka:Suomalaiset jumalat ja taruolennot
Sojuz 4

Sojuz 4 oli Neuvostoliiton Sojuz-ohjelman lento. Kosmonautti Vladimir Šatalov aloitti yksinään avaruuslennon Sojuz 4:llä 14. tammikuuta 1969. Alus telakoitui maata kiertävällä radalla Sojuz 5:n kanssa. Telakoituminen kesti 4 tuntia ja 35 minuuttia. Sojuz 5:ssä oli alun alkaen kolmen hengen miehistö, kosmonautit Boris Volynov, Aleksei Jelisejev ja Jevgeni Hrunov. Telakoitumisen yhteydessä kosmonautit Jelisejev ja Hrunov siirtyivät Sojuz 5 -aluksesta Sojuz 4 -alukseen. Neuvostoliittolaiset kutsuivat kahden miehitetyn avaruusaluksen muodostamaa rakennelmaa keinotekoiseksi avaruuslaboratorioksi. Kosmonautit Šatalov, Jelisejev ja Hrunov palasivat maanpinnalle Sojuz 4:llä 17. tammikuuta 1969, kun taas kosmonautti Volynov palasi yksinään Sojuz 5:llä 18. tammikuuta 1969. Näin neuvostoliittolaiset olivat suorittaneet ensimmäisen avaruusalusten miesvaihdot avaruudessa. ==Lähteet== Luokka:Miehitetyt avaruuslennot Luokka:Sojuz-ohjelma Luokka:Vuoden 1969 avaruustoiminta
Sojuz 5

Sojuz 5 oli Neuvostoliiton Sojuz-ohjelman yhteislento Sojuz 4:n kanssa. Sojuz 5:n lento alkoi 15. tammikuuta 1969 ja Sojuz 4:n lento päivää aiemmin, 14. tammikuuta 1969. Yhteislennon aikana alukset telakoituivat toisiinsa. Telakoituminen kesti 4 tuntia ja 35 minuuttia. Sojuz 5:ssä oli kolmen hengen miehistö, kosmonautit Boris Volynov, Aleksei Jelisejev ja Jevgeni Hrunov. Sojuz 4:ssä oli taas alun alkaen vain yhden hengen miehistö, kosmonautti Vladimir Šatalov. Telakoitumisen aikana kosmonautit Jelisejev ja Hrunov siirtyivät Sojuz 5:stä Sojuz 4:n. Sojuz 5 palasi avaruudesta 18. tammikuuta 1969 vain kosmonautti Volynov ohjaimissaan, kun taas Sojuz 4 oli palannut avaruudesta jo päivää enemmin, 17. tammikuuta 1969, mukanaan kosmonautit Šatalov, Jelisejev ja Hrunov. ==Lähteet== Luokka:Miehitetyt avaruuslennot Luokka:Sojuz-ohjelma Luokka:Vuoden 1969 avaruustoiminta
Ralf Örn

Ralf Örn on suomalainen tuottaja. Örn oli aktiivisesti mukana 1970-luvun lopulla helsinkiläisissä musiikkipiireissä punkin ja uuden aallon saapuessa Suomeen. Hän sanoitti ja sävelsi muun muassa Maukka Perusjätkän hittikappaleet (”Sotaa apatiaa vastaan”, ”Vaatteet (on mun aatteet)”, ”Herneenpalot”, ”Säpinää” ym.). Ralf Örn suunnitteli Mauri Airtalle Maukka Perusjätkä -brandin ja tuotti, sävelsi sekä sanoitti Maukka Perusjätkä -albumit Säpinää (1979), Ennen kolmatta maailmansotaa (1980) ja Koiranpennut (1981). Örn lauloi myös jokaisella levyllä muutaman kappaleen. 1970-luvulla Ralf Örn perusti ja pyöritti underground rockklubia Freak Outia. Örn oli mukana myös Hanoi Rocksin alkutaipaleella. Yhtyeen kappaleista ”Kill City Kills” on Andy McCoyn ja Örnin yhteistyön tulosta. McCoy myös soitti uransa alkuvaiheessa Ralf Örn Pop -yhtyeessä. Ralf Örn tuotti One Inch Rock -levy-yhtiön julkaisut vuosina 1986–1992; mm. Melrosen, Cliftersin, Aki ja Turon ja Frederikin levyjä, joista useimmat osoittautuivat myös kaupallisiksi menestyksiksi. == Lähteet == * Andy McCoy : Sheriffi McCoy (2001, WSOY) ISBN 951-0-26279-X * Tumppi Varonen: Poika Joka Tahtoo Lentää (2003, Tammi) ISBN 951-31-2534-3 * Ne Luumäet -yhtyeen historiasta Luokka:Suomalaiset rockmusiikin säveltäjät Luokka:Suomalaiset musiikkituottajat Luokka:Suomalaiset sanoittajat Luokka:Syntymävuosi puuttuu Luokka:Elävät henkilöt
Sojuz 6

Sojuz 6 (11.–16. lokakuuta 1969), Sojuz 7 (12.–17. lokakuuta 1969) ja Sojuz 8 (13.–18. lokakuuta 1969) laukaistiin avaruuteen vuorokauden välein, myös paluu tapahtui vuorokauden välein. Kaikki kolme avaruusalusta olivat miehitettyjä. Sojuz 6:ssa oli kaksi kosmonauttia Georgi Šonin ja Valeri Kubasov. Lännessä on arveltu, että avaruusalusten oli tarkoitus telakoitua, mutta näin ei tapahtunut. Sojuz 6:ssa tehtiin hitsauskokeita tyhjiötilassa, joka oli lennon logon teema, toisin kuin edellisillä Sojuz-lennoilla, joissa telakoituminen oli logon teemana. ==Lähteet== Luokka:Miehitetyt avaruuslennot Luokka:Sojuz- ohjelma Luokka:Vuoden 1969 avaruustoiminta
Sojuz 7

Sojuz 7 (12.–17. lokakuuta 1969), Sojuz 6 (11.–16. lokakuuta 1969) ja Sojuz 8 (13.–18. lokakuuta 1969) laukaistiin avaruuteen vuorokauden välein, myös paluu tapahtui vuorokauden välein. Kaikki kolme avaruusalusta olivat miehitettyjä. Sojuz 7:ssä oli kolme kosmonauttia Anatoli Filiptšenko, Viktor Gorbatko ja Vladislav Volkov. Alukset eivät telakoituneet, vaikka tarkoitus luultavasti oli. ==Lähteet== Luokka:Miehitetyt avaruuslennot Luokka:Sojuz-ohjelma Luokka:Vuoden 1969 avaruustoiminta
Sojuz 8

Sojuz 8 (13.–18. lokakuuta 1969), Sojuz 6 (11.–16. lokakuuta 1969) ja Sojuz 7 (12.–17. lokakuuta 1969) avaruusalukset laukaistiin avaruuteen vuorokauden välein ja myös paluu tapahtui vuorokauden välein. Kaikki kolme Neuvostoliiton avaruusalusta olivat miehitettyjä. Sojuz 8:ssa oli kaksi kosmonauttia, Vladimir Šatalov ja Aleksei Jelisejev. Ilmeisesti avaruusalusten oli tarkoitus telakoitua, koska Sojuz 8 -lennon logossa on viite siihen. Näin ei tapahtunut. Avaruusalustroikan aikana oli avaruudessa yhteensä seitsemän kosmonauttia, Sojuz 6:ssa kaksi, Sojuz 7:ssa kolme ja Sojuz 8:ssa kaksi kosmonauttia. ==Lähteet== Luokka:Miehitetyt avaruuslennot Luokka:Sojuz-ohjelma Luokka:Vuoden 1969 avaruustoiminta
Saljut

thumb|250px|Saljut 7-Sojuz-Progress yhdistelmän täysikokoinen malli. Saljut () oli neuvostoliittolainen avaruusasemaohjelma 1970- ja 1980-luvuilla. Saljut 1-, 2- ja 3-asemat olivat lyhytaikaisia kokeiluja varten. Saljut 4 oli ensimmäinen avaruusasema, jota käytettiin useamman kuin yhden lennon ajan. Saljut 6 ja 7 oli varustettu kahdella telakointiportilla, joten ensimmäistä kertaa tuli mahdolliseksi pitkäaikainen oleskelu asemalla. Kun miehistökapseli (Sojuz) oli telakoituneena asemaan, saattoi miehittämätön huoltoalus Progress telakoitua toiseen telakointiporttiin. Saljut-asemista kolme (2, 3 ja 5) oli sotilaallisia Almaz-asemia. Asevoimien mielenkiinto lakkasi kuitenkin pian. Asemat olivat liian kalliita suhteessa niistä saatuun hyötyyn. Nämä asemat olivat aseistettuja, joten periaatteessa ne kykenivät puolustautumaan avaruudessa tapahtuvia hyökkäyksiä vastaan. Saljut-ohjelman lähestyessä loppuaan aloitti Neuvostoliitto Mir-ohjelman. Avaruusasema Mir oli ensimmäinen avaruusasema, joka oli pysyvästi miehitetty miltei koko avaruudessa oloaikansa. Avaruus- asema Laukaistu Paluu ilmakehään Vrk radalla Vrk miehitettynä Vierailijoiden lukumäärä Miehitettyjen alusten telakointeja Rahtialusten telakointeja Massa kg Saljut 1 19. huhtikuuta 1971 klo 1.40.00 UTC 11. lokakuuta 1971 klo 0.00.00 UTC 175 24 3 2 0 18 425 Saljut 2 4. huhtikuuta 1973 klo 9.00.00 UTC 28. toukokuuta 1973 klo 0.00.00 UTC 54 0 0 0 0 18 500 Kosmos 557 11. toukokuuta 1973 klo 0.20.00 UTC 22. toukokuuta 1973 klo 0.00.00 UTC 11 0 0 0 0 19 400 Saljut 3 25. kesäkuuta 1974 klo 22.38.00 UTC 24. tammikuuta 1975 klo 0.00.00 UTC 213 15 2 1 0 18 500 Saljut 4 26. joulukuuta 1974 klo 4.15.00 UTC 3. helmikuuta 1977 klo 0.00.00 UTC 770 92 4 2 1 18 500 Saljut 5 22. kesäkuuta 1976 klo 18.04.00 UTC 8. elokuuta 1977 klo 0.00.00 UTC 412 67 4 2 0 19 000 Saljut 6 29. syyskuuta 1977 klo 6.50.00 UTC 29. heinäkuuta 1982 klo 0.00.00 UTC 1 764 683 33 16 14 19 000 Saljut 7 19. huhtikuuta 1982 klo 19.45.00 UTC 7. helmikuuta 1991 klo 0.00.00 UTC 3 216 816 26 12 15 19 000 == Muuta == 6.7.1984-5.8.1984 Espoon Dipolissa järjestettiin Avaruus 2000 -näyttely, jossa esiteltiin Neuvostoliiton avaruusteknologisia saavutuksia. Esitteillä oli mm. täyskokoisia malleja eri satelliiteista ja avaruusluotaimista. Näyttelyn suurin kohde oli täysikokoinen kopio Saljut(7)–Sojuz-avaruusalus–Progress- yhdistelmästä ==Lähteet== == Aiheesta muualla == Luokka:Avaruusasemat Luokka:Miehitetyt avaruuslennot
Sojuz 9

Sojuz 9 oli Neuvostoliiton Sojuz-ohjelman lento. Se toteutettiin 1.-19\. kesäkuuta 1970. Lento oli sen ajan pisin, 17 vuorokautta, 16 tuntia ja 59 minuuttia. Lennon tarkoituksena oli tutkia ihmisen kestokykyä pitkäaikaisilla avaruuslennoilla. Sojuz 9:n kaksi kosmonauttia, Andrijan Nikolajev ja Vitali Sevastjanov toteuttivat lennon aikana kuntoharjoitusohjelmaa. Fyysisen kunnon säilyttämisen lisäksi he suorittivat säätilan tarkkailua ja valokuvausta. ==Lähteet== Luokka:Miehitetyt avaruuslennot Luokka:Sojuz-ohjelma Luokka:Vuoden 1970 avaruustoiminta